open-index/open-wikipedia-markdown huggingface dataset:
Massens bevarelse

**Loven om massens bevarelse** sier at masse i et lukket system er konstant. I en kjemisk reaksjon som foregår i et lukket system, er vekten av reaktantene lik vekten av produktene. Dette gjelder også iht termodynamikkens første lov.
Liste over ordførere i Namsskogan

**Liste over ordførere i Namsskogan**. Namsskogan ble utskilt som egen kommune fra Grong den 1. januar 1923.

## Fotnoter



## Litteratur
*
Casanova (sang fra 1977)

**«Casanova»** vant Melodi Grand Prix 1977 og var Norges bidrag til Eurovision Song Contest 1977. Sangen er komponert av Svein Strugstad med tekst av Dag Nordtømme. Sangen synges på norsk av Anita Skorgan.

## Melodi Grand Prix
Sangen er skrevet av trønderne Svein Strugstad og Dag Nordtømme og deltok i NRKs semifinale for Midt-Norge i forkant av Melodi Grand Prix 1977. I den radiosendte semifinalen ble sangen framført av Supergruppa, en spesielt sammensatt gruppe bestående av profesjonelle musikere. «Casanova» vant semifinalen og ble med det én av seks sanger i den norske finalen på NRK Marienlyst i Oslo lørdag 19. februar 1977. 

I finalen ble sangen framført av Anita Skorgan, da 18 år gammel. Seks distriktsjuryer kåret sangen til en klar vinner, og den ble dermed Norges bidrag til Eurovision Song Contest i London 7. mai samme år.

I motsetning til de norske vinnerne årene før, ble «Casanova» en stor slager. Den lå på VG-lista i hele 14 uker, med fjerdeplass som beste notering.

## Eurovision Song Contest
Sangen ble sunget på norsk av Anita Skorgan og var det femte bidraget på scenen om kvelden 7. mai 1977 – etter Østerrikes Schmetterlinge med «Boom Boom Boomerang» og før Vest-Tysklands Silver Convention med «Telegram».

Da avstemningen var ferdig, hadde Norge fått 18 poeng og ble med det nummer 14 av 18 deltakere.

## Om sangen
Sangen er et up tempo-nummer, hvor jeg-personen beskriver sin ektemann, som nå har dratt ut en tur. Hun er lite glad for dette og synger at han ser på seg selv om en Casanova eller Don Juan, og det irriterer henne. I dette spesielle tilfellet hevdet han at han skulle ta en spasertur, men «borte er jo dress og bil», og hun spør om hun «kan ta det hele med et smil?»

Skorgan har spilt inn «Casanova». Den ble utgitt på singelen RCA Victor PS 9061 i 1977.

## Listeplasseringer

## Referanser


## Eksterne lenker

*
Hilary Smart

**Hilary Smart** (1925–2000) var en amerikansk seiler som deltok i de olympiske leker 1948 i London.

Smart ble olympiske mester i seiling under OL 1948 i London. Han var sammen med sin far Paul Smart med på den amerikanske båten «Hilarius» som vant starbåtklassen foran den cubanske båten «Kurush III» og «Starita» fra Nederland. Seilingene  ble avviklet utenfor Torquay i perioden 3. til 12. august 1948.

## OL-medaljer
* 1948  London &ndash;  **Gull** i seiling, starbåtklassen  USA

## Eksterne lenker
*
Castellón (provins)

**Castellón** (spansk: *Castellón*, valenciansk/katalansk: *Castelló*) er en provins øst i Spania, sentralt i den autonome regionen Valencia. Den grenser til provinsene Valencia, Teruel og Tarragona og til Middelhavet.

Provinshovedstaden er Castellón de la Plana (katalansk: *Castelló de la Plana*). Provinsen har nærmere 600&nbsp;000 innbyggere; ca. 30 % bor i provinshovedstaden, 60 % bor storbyområdet til byen og omkring 85 % langs kysten. 

Andre store byer i provinsen er Villarreal, Burriana, la Vall d'Uixó og Vinaròs. Det er 135 kommuner i provinsen, som dekker et område på 6&nbsp;632 km².

## Referanser


## Eksterne lenker
*
Burgos (provins)

**Burgos** er en provins nord i Spania, i den nordøstlige delen av den autonome regionen Castilla y León. Den grenser til provinsene Palencia, Cantabria, Bizkaia, Álava, La Rioja, Soria, Segovia og Valladolid. Hovedstaden er byen Burgos.

Provinsen har et areal på 14&nbsp;292 km² og omkring 375&nbsp;000 innbyggere. Om lag halvparten bor i provinshovedstaden. De eneste større byene utenom Burgos er Miranda de Ebro og Aranda de Duero. Mange av de 371 kommunene i provinsen har færre enn 100 innbyggere. 

## Referanser


## Eksterne lenker
*
Gösta Salén

**Gösta Antenor Salén** (født 4. januar 1922, død februar 2002) var en svensk seiler som deltok i de olympiske leker 1948 i London.

Salén vant en olympisk bronsemedalje i seiling under Sommer-OL 1948 i London. Han var med på den svenske båten «Ali Baba II» som kom på tredjeplass i 6-meter R-klasse bak den amerikanske båten «Llanoria» og «Djinn» fra Argentina.

Seilingene  ble avviklet utenfor Torquay i perioden 3. til 12. august 1948. Mannskapet på «Ali Baba II» besto av Tore Holm, Torsten Lord, Martin Hindorff, Carl Robert Ameln og Gösta Salén.

## OL-medaljer
* 1948  London &ndash;  Bronse i seiling, 6 meter R-klasse  Sverige

## Referanser


## Eksterne lenker
*
La Coruña (provins)

**La Coruña** (galisisk: *A Coruña*) er den mest nordvestlige provinsen i Spania ved kysten av Atlanterhavet. Den er en av fire provinser i den autonome regionen Galicia. Provinsen grenser til Atlanteren i vest og i nord, og til Pontevedra i sør og Lugo i øst. 

Provinsen har et areal på 7&nbsp;950 km² og om lag 1,1 millioner innbyggere. Hovedstaden i provinsen er La Coruña, der rundt 245&nbsp;000 innbyggere bor. 

## Største byer

## Referanser


## Eksterne lenker
*
Nørve videregående skole

**Nørve videregående skole** var en videregående skole i Ålesund kommune. Skolen var tidligere selvstendig, men ble i 2004 slått sammen med Borgund videregående skole. I 2009 ble avdelingen på Nørve nedlagt og elevene ble flyttet til Borgund, hvor noen elever midlertidig måtte undervises i brakker, mens denne skolen ble utvidet. I dag står deler av Norsk Maritimt Kompetansesenter på grunnen der Nørve videregående skole stod.

## Referanser
Piedad Córdoba

**Piedad Esneda Córdoba Ruiz**, ofte kjent som **Teodora de Bolívar** eller **Gaitán**, (1955–2024) var en colombiansk advokat og politiker i Colombias liberale parti. 

Hun var av afrikansk avstamning og representerte denne minoriteten i Colombia som del av Poder Ciudadano Siglo XXI-bevegelsen. Hun stilte seg kritisk til president Álvaro Uribes politikk.

I løpet av 2007 var hun forhandler i forhandlinger mellom myndighetene og FARC-geriljaen.

I 2010 ble hun diskvalifisert fra å holde offentlig verv for en periode på 18 år, etter at påtalemyndigheten anklaget henne for å samarbeide med geriljagruppen FARC.

## Referanser
Wallander – Tyven

***Wallander – Tyven*** er en svensk kriminal-thriller fra  regissert av Stephan Apelgren. Filmen handler om politietterforskeren Kurt Wallander og er en av en rekke filmer med Krister Henriksson i rollen som Wallander.

Den gikk rett på DVD den 19. august 2009.

## Handling

En bølge av villainnbrudd herjer i Ystad. En gruppe naboer i det berørte området bestemmer seg for å ta saken i egne hender og starter en medborgarkomité som skal vokte gatene om nettene. Under en nattevandring får de øye på en mistenkelig person og mishandlar han grovt. Dagen etter er mannen og bilen hans borte. Politiet får inn en anmeldelse fra en fortvilet polsk kvinne som forteller at hennes mann er forsvunnet. Saken prioriteres lavt, men Wallander bestemmer seg for at grave dypere, og ser snart en mulig løsning da sporene leder til en sammansveiset gruppe av villanaboer. Den forsvundne mannens kropp er ennå sporløst forsvunnet, men i telefonen hans finner Wallander grufulle bilder av en død kvinne…

## I rollene

## Referanser


## Eksterne lenker
*
Optimum (Namsskogan)

**Optimum** er en borgerlig fellesliste ved kommunestyrevalg i Namsskogan i Trøndelag.

Optimum kan føres tilbake til Frie velgere, en partiløs gruppering som første gang stilte egen liste ved kommunestyrevalget i 1967, da med tidligere Ap-ordfører Reidar C. Hansen og Sp-mannen Peder Støvik blant frontfigurene. Fra og med valget i 1975 har Frie velgere stilt på felleslister med de borgerlige partiene Høyre og Kristelig Folkeparti, og i 1999 kom også Venstre med. Ved valgene i 1975, 1987 og 1999 stilte også Senterpartiet på felleslisten.

I perioden 1980–1983 hadde felleslisten (Frie velgere, Høyre og Kristelig Folkeparti) flertall i kommunestyret sammen med en utbryterliste fra Arbeiderpartiet i øvre Namsskogan. Listene inngikk et valgteknisk samarbeid. Arnodd Grøttum fra Frie velgere var ordfører i Namsskogan fra 1982 til 1983.

Siden 1999 har de borgerlige brukt «Optimum» som listenavn.

I 2023 fikk Optimum og Senterpartiet flertall i kommunestyret, og Elisabeth Vollmo Bjørhusdal fra Optimum ble valgt til ordfører. Bjørhusdal er medlem av Høyre.

## Valghistorikk

**Merknader**
:a. Fellesliste med Senterpartiet.

## Referanser
At the Earth’s Core

***At the Earth's Core*** er en britisk-amerikansk science fiction-, fantasy- og eventyrfilm fra 1976 regissert av Kevin Connor. Hovedrollene spilles av Doug McClure, Peter Cushing og Caroline Munro. Filmen er basert på Edgar Rice Burroughs' roman *[[At the Earth's Core (bok)|At the Earth's Core]]* fra 1914.

## Handling
Handlingen er lagt til Viktoriatidens England der forskeren Dr. Abner Perry og hans amerikanske sponsor David Innes skal testkjøre Perrys nye oppfinnelse. Oppfinnelsen blir kalt The Iron Mole og er et slags fartøy som er i stand til å drille seg ned i jorden. Fartøyet viser seg å være langt kraftigere enn de hadde ant, og etter en stund ender de ved jordens sentrum. De setter så kursen oppover mot overflaten, men på vei dit kollapser fartøyet. Da de går ut oppdager de at de befinner seg i en grottelignende verden og oppdager til sin forbløffelse den er bebodd av levende skapninger og planter. Der blir de utfordret både av menneskelige urskapninger og forhistoriske dyr fra dinosaurusenes tidsalder.

## Om filmen
Filmen fikk lunken mottakelse av kritikerne og har bare oppnådd 33 % på Rotten Tomatoes. Den kjente amerikanske filmkritikeren Roger Ebert gav den en av fire stjerner.

Den ble nominert til en Saturn Award i kategorien beste fantasyfilm.

## I rollene
* Doug McClure – David Innes
* Peter Cushing – Dr. Abner Perry
* Caroline Munro – Prinsesse Dia
* Cy Grant – Ra
* Godfrey James – Ghak
* Keith Barron – Dowsett
* Sean Lynch –  Hoojah 
* Helen Gill –  Maisie 
* Anthony Verner –  Gadsby 
* Robert Gillespie –  Fotograf 
* Michael Crane –  Jubal 
* Bobby Parr –  Sagoth Chief 
* Andee Cromarty –  Kvinnelig slave

## Se også
* *[[Landet tiden glemte]]* (1975)
* *[[Vulkanøyas hemmelighet]]* (1977)
* *[[Krigerne fra Atlantis]]* (1978)

## Referanser


## Eksterne lenker
*
Hans Berglund

**Hans Berglund** (1918–2006) var en svensk padler som deltok i de olympiske leker 1948 i London.

Berglund ble olympisk mester i padling under Sommer-OL 1948 i London. Sammen med Lennart Klingström vant han K-2 1000 meter foran danskene Ejvind Hansen og Jakob Jensen.

## OL-medaljer
* 1948  London &ndash;  **Gull** i padling, K-2 1000 meter, menn  Sverige

## Eksterne lenker
*
Oicho-Kabu

**Oicho-Kabu** er et tradisjonelt japansk kortspill. Spillets oppbygning og regler minner om reglene for blackjack. 

For å spille Oicho-Kabu med et «normalt» (vestlig) sett med spillekort må alle bildekortene fjernes. Ess teller som 1.

## Basisregler
Man skal ha en samlet sum av kortene som ligger så tett opp mot 9 som mulig. Man regner kun med det siste siffer, det vil si at har man for eksempel 12 teller det som 2, osv.

## Yakuza
Den dårligste hånd man kan få er den såkalte «Yakuzahånden». Den heter 8-9-3 (Ya-Ku-Sa).
Den er dårligst fordi den gir 20, altså 0 i Oicho-Kabu. Herfra kommer den japanske mafias navn Yakuza. I det hele tatt har Oicho-Kabu mye å gjøre med Yakuza, det spilles mye av medlemmene av mafiaen, og mange Yakuzaritualer involverer Oicho-Kabu.
Hans Wetterström

**Hans Wetterström** (1923–1980) var en svensk padler som deltok i de olympiske leker 1948 i London, 1952 i Helsingfors.og 1956 i Melbourne.

Wetterström ble olympisk mester i padling under Sommer-OL 1948 i London. Sammen med Gunnar Åkerlund vant han K-2  meter foran Ivar Mathisen og Knut Østby fra Norge.

Fire år senere, under Sommer-OL 1952 i Helsingfors kom de på andreplass i K-2  meter bak Kurt Wires og Yrjö Hietanen fra Finland. 
## OL-medaljer
* 1948  London &ndash;  **Gull** i padling, K-2  meter, menn  Sverige
* 1952  Helsingfors &ndash;  Sølv i padling, K-2  meter, menn  Sverige

## Eksterne lenker
*
Petroleumsprisrådet

**Petroleumsprisrådet** (**PPR**) er et norsk statlig organ som fastsetter normpriser for petroleum som er utvunnet på norsk sokkel. Rådet har seks faste medlemmer hvorav fire er uavhengige mens Finansdepartementet og Olje- og energidepartementet har hver sin representant. Rådet møtes en gang i kvartalet.

Normprisen er en skjønnsmessig fastsatt verdi. Oppnådde salgspriser rapportert av selskapene og prisindikatorer fra ulike publikasjoner er viktige informasjonskilder. Vedtaket kan klages inn for Olje- og energidepartementet innen 30 dager etter fastsettelsen.

Analyse- og markedsseksjonen i Olje- og energidepartementet er sekretariat for PPR.
Ejvind Hansen

**Ejvind Hansen** (1924–1996) var en dansk padler som deltok i de olympiske leker 1948 i London og 1952 i Helsingfors.

Hansen vant en olympisk sølvmedalje i padling under Sommer-OL 1948 i London. Han kom på andreplass i K-2 1000 meter sammen med Jakob Jensen bak svenskene Hans Berglund og Lennart Klingström.

## OL-medaljer
* 1948  London -   Sølv i padling, K-2 1000 meter  Danmark

## Eksterne lenker
*
Nils Björklöf

**Nils Björklöf** (1921–1987) var en finsk padler som deltok i de olympiske leker 1948 i London.

Björklöf vant to olympiske bronsemedaljer i padling under Sommer-OL 1948 i London. Sammen med Thor Axelsson kom han på tredjeplass i både K-2 1000 meter og K-2 10000.

## OL-medaljer
* 1948  London -  Bronse i padling, K-2 1000 meter  Finland
* 1948  London -  Bronse i padling, K-2 10000 meter  Finland

## Referanser


## Eksterne lenker
*
Braathens’ destinasjoner

Denne listen viser en oversikt over samtlige av det norske flyselskapet **[[Braathens]]' destinasjoner** i november 2003, som ble trafikkert på regulær rutebasis. Listen inneholder også destinasjoner som blir trafikkert av andre aktører, men på vegne av SAS, som for eksempel enkelte av Cimber Airs operasjoner.

Braathens' rutenett inkluderte før fusjonen med SAS de fleste større lufthavner i Norge, i tillegg til de største byene i Europa. Selskapet opererte i all hovedsak rutene sine ut fra sin base på Oslo lufthavn, Gardermoen.

## Europa

## Norge

## Tidligere destinasjoner
Amsterdam, Bangkok, Basra, Calcutta, Caracas, Hongkong, Kairo, Karachi, Marseille, Panama by

## Referanser


## Se også
* Braathens
Lluís Llach

**Lluís Llach i Grande** (født 7. mai 1948 i Girona) er en katalansk sanger fra en ny katalansk bølge som kalles «Nova Cançó».

### Protestsanger
Han begynte å synge i 1960-årene i Girona og Barcelona, for å protestere mot Francos styre i Spania, derfor er han mest kjent som en protestsanger.

En av hans mest kjente sanger på katalansk, ''L'Estaca'', er oversatt til mange forskjellige språk, blant annet spansk, engelsk, polsk og norsk. Visegruppa Ohnesorg utga *L'Estaca* under tittelen *Bestefar Siset* i 2018.

Den norske visesangeren Geirr Lystrup har oversatt flere av Llachs sanger til norsk.

### Politiker
Llach er en markert tilhenger av katalansk uavhengighet fra Spania. Siden 2015 har han vært medlem av det katalanske parlamentet.

## Diskografi (utdrag)
* Els èxits de Lluís Llach (1968)
* Ara i aquí (1970)
* Verges 50 (1980)
* I amb el somriure, la revolta (1982)
* Maremar (1985)
* Camp del Barça, 6 de Juliol de 1985 (1985)
* Un pont de mar blava (1993)
* Nu (1997)
* Temps de revoltes (2000)
* Poetes (2004)
* Verges 2007 (2007)

## Referanser


## Eksterne lenker
* 
* 
* 
*
Kurt Wires

**Kurt Oskar Wires** (1919–1992) var en finsk padler som deltok i de olympiske leker 1948 i London og 1952 i Helsingfors.

Wires vant en olympisk sølvmedalje i padling under Sommer-OL 1948 i London. Han kom på andreplass i K-1  meter  bak svenske Gert Fredriksson.

Fire år senere, under Sommer-OL 1952 i Helsingfors ble han olympisk mester to ganger. Sammen med Yrjö Hietanen vant han både K-2 1 000 og K-2  meter.

## OL-medaljer
* 1952  Helsingfors -  **Gull** i padling, K-2 1000 meter  Finland
* 1952  Helsingfors -  **Gull** i padling, K-2  meter  Finland 
* 1948  London -  Sølv i padling, K-1  meter

## Referanser


## Eksterne lenker
*
Henri Eberhardt

**Martin Henri Eberhardt** (1913–1976) var en fransk padler som deltok i de olympiske leker 1936 i Berlin og 1948 i London.

Eberhardt vant en olympisk sølvmedalje i padling under Sommer-OL 1936 i Berlin. Han kom på andreplass i K-1 1000 meter bak Gregor Hradetzky fra Østerrike.

Tolv år senere, under Sommer-OL 1948 i London, kom han på tredjeplass i K-1 1000 meter bak svenske Gert Fredriksson og Johan Andersen fra Danmark.

## OL-medaljer
* 1936  Berlin -   Sølv i padling, K-1 1000 meter
* 1948  London -  Bronse i padling, K-1 1000 meter

## Referanser


## Eksterne lenker
*
DS «Karmøy» (1921)

**DS «Karmøy»** ble bygd i England og sjøsatt i 1921. Eier var rederiet John K. Haaland i Haugesund. Prisen var 935&nbsp;000 norske kroner.

Det antas at DS «Karmøy» gikk i utenriksfart helt frem til krigsutbruddet 9. april 1940, hvor hun lå ankret ved Askøy utenfor Bergen grunnet plassmangel i Bergen havn. De tyske maritime angrepsstyrker passerte på kloss hold og sammen med et annet Haugesundskip, DS «Force», forlot de området og gikk til Haugesund.

Dette medførte at DS «Karmøy» ikke kom seg over til England, slik det gikk melding til alle norske skip om å gjøre. Skipet inngikk i hjemmeflåten og var et av de tramskip fra utenriksflåten på i alt ca. 270&nbsp;000 brt. som tyskerne hadde til disposisjon under krigen for sivil varetransport mellom Norge og Tyskland.

DS «Karmøy» ble senket 28. oktober 1944 i Breivika i Lødingen av fly fra det engelske hangarskipet HMS «Implaceable». DS Karmøy var da på vei fra Ballangen til Tyskland med svovelkis, men var ankret opp i Lødingen i påvente av å gå i konvoi videre sørover.

Første angrepet mot skipene på havnen besto av 14 Barracuda Mk II fly lastet med torpedoer og bomber, og eskortert av fem Seafire Mk III fly og foregikk på formiddagen. Neste angrepsbølge, ca. kl 13:30 samme dag, besto av åtte Barracuda Mk II eskortert av fire Seafire MK III. DS «Karmøy» ble da senket og fem av mannskapet omkom.

Fly fra HMS Implecable foretok i perioden 26. - 29. oktober 1944 flere angrep på skip langs Nordlands-kysten. Totalt 7 skip ble senket og 7 skadet herunder den tyske ubåten 1060 som ble satt på grunn v/ Brønnøysund etter angrepet. Kilder benevner disse angrep som de siste torpedoflyangrep utført av Royal Navy under 2. verdenskrig.

Det var fly fra HMS Implecable som 27. november 1944 angrep og senket fangetransportskipet DS Rigel (se Rigel-katastrofen) ved Sandnessjøen – en av de verste skipskatastrofer noensinne.

DS «Karmøy» har i mange år vært et mål for dykkere.

## Omkomne
* Ellingsen, Olav Elias (stuert fra Haugesund)
* Hvidsten, Jens Ivar (messegutt fra Fredrikstad)
* Ingebrigtsen, Karl Gunvald (maskinist fra Haugesund)
* Kaldheim, Aksel Georg Olai (styrmann fra Haugesund)
* Utbio, Adolf (styrmann fra Haugesund)

## Referanser


## Eksterne lenker
* Vrakets posisjon
* Omtale av dykkeobjektet DS Karmøy
* Hangarskipet HMS Implacable – omtale
* Omtale av Barracuda bombefly
Storbritannias høyesterett

**Storbritannias høyesterett**, offisielt **The Supreme Court**, er den høyeste domstol i Storbritannia for sivile saker, og den høyeste domstol i England og Wales og Nord-Irland for straffesaker. (Den høyeste domstol i skotske straffesaker er High Court of Justiciary.)

Domstolen består av tolv dommere, hvorav én president og én visepresident. Domstolen er uavhengig av regjeringsapparat og parlament.

Dagens høyesterett har sin bakgrunn i en lov fra 2005, som slår fast at det skal etableres en høyesterett i Storbritannia. Da domstolen ble etablert i 2009, ble det overført juridisk ansvar fra House of Lords til den nye domstolen. Domstolen ble åpnet av dronning Elizabeth II den 16. oktober 2009.

Domstolen holder til i Middlesex Guildhall, på vestsiden av Parliament Square. Middlesex Guildhall ble modernisert for å kunne ta imot den nye domstolen. Ansvarlige arkitekter for moderniseringen var Feilden + Mawson. Ifølge BBC kostet renoveringen 59 millioner pund. Nesten alle rettssaker i domstolen blir filmet, og enkelte rettssaker blir sendt på radio og tv. I juni 2017 holdt domstolen rett i Edinburgh.

Høyesterettens offisielle emblem ble formgitt av Yvonne Holton. Emblemet består av fire symboler, et for hver nasjon som er underlagt domstolen. England er representert med en rose, Wales med en purreløk, Skottland med en tistel og Nord-Irland med en linblomst. De fire symbolene er omgitt av en sirkel som representerer både Libra og Omega. Øverst finnes den kongelige kronen, siden monarken er grunnlaget for høyesterettens autoritet. En mer abstrakt utgave av emblemet, laget av Peter Blake, er brukt i gulvteppene i Middlesex Guildhall.

## Liste over sittende dommere

Høyesterett består av tolv dommere, hvorav en er høyesterettsjustitiarius (*president*).

## Liste over tidligere dommere

## Referanser


## Eksterne lenker
*
Valmtak

**Valmtak** er skråtak hvor takflatene skråner jevnt ned til alle fire sider. Et *helvalmet* tak erstatter husets gavl, mens tak med *halvvalm* tak har en mindre trekantet valm over en gavlvegg som avsluttes øverst i et trapes. Halvvalmen er vanlig i Danmark og delvis i Sverige, men ble også mye brukt i norsk panelarkitektur på 1700-tallet og fram til ca. 1850. Valmen minsker angrepsflaten for vind, og vindlasten på takkonstruksjonen reduseres. 

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Muskelsvinn

**Muskelsvinn**, eller **muskelatrofi**, beskriver svinn av muskulatur og muskelstyrke hos dyr og mennesker, for eksempel som følge av inaktivitet over tid eller arv. Et eksempel er arvelig greyhound nevropati, en sykdom som arves recessivt og er 100% dødelig.

Enkelte sykdommer og arvelige forhold fører til kronisk og ofte progredierende atrofi, med økende avhengighet av tekniske hjelpemidler som resultat. Slike følgetilstander kan sees ved sykdommer som KOLS, aids, fremskreden kreft, store brannskader m.fl. der pasientens aktivitetsnivå blir utilstrekkelig til å vedlikeholde opprinnelig muskelmasse. 

En viss atrofiering kan også sees som følge av aldringsprosesser. Denne virkningen kan dempes ved enkel trim tilpasset aldersnivået og kroppens fysiske tilstand forøvrig.

## Referanser
Wells-demningen

:*Anlegget må ikke forveksles med [[Wells vannkraftverk]] i [[Canada]].*

 

**Wells-demningen** er en demning med vannkraftverk i Columbia River i staten Washington, USA. Den ligger i Douglas County der hvor sideelva Okanogan flyter sammen med Columbia, nesten rett øst fra Seattle. Installert vannkrafteffekt er 840 MW. Anlegget stod ferdig i 1967, og har 11 turbiner.

Demningen regulerer Lake Pateros.

## Referanser


## Eksterne lenker
* Department of Energy – beskrivelse av vannkraftverk.
Stereosenter

**Stereocenter** eller **stereogent senter**, er et punkt i et molekyl, men ikke nødvendigvis et atom, som er bundet til atomgrupper, slik at bytting av to grupper gir et stereoisomer.

**Kiralt senter** er et stereosenter, som består av et atom med fire ulike enheter, som danner to enantiomerer.

I organisk kjemi er dette oftest et karbon, fosfor, eller svovel atom, men det også mulig for andre atomer å være stereosentere i organisk, og uorganisk kjemi.

Begrepet stereosenter ble introdusert i 1984 av Mislow og Siegel.

## Referanser
Rocky Mountain vannkraftverk

**Rocky Mountain vannkraftverk** er et såkalt pumpekraftverk i Floyd County i delstaten Georgia i det sørøstre USA. Det nytter vannkraft fra to reservoarer, hvor vannmengdene ved lav etterspørsel kan pumpes tilbake i et øvre magasin og utnyttes i perioder med høy etterspørsel. Installert kapasitet er om lag 848 MW fordelt på tre turbiner. Det ble satt i drift i 1995. Eier er Georgia Power, et heleid datterselskap av Southern Company.

## Se også
* Liste over verdens største vannkraftverk

## Referanser


## Eksterne lenker
* Facts & Figures – Georgia Power. Besøkt 3. juli 2010.
Angela Williams (sprinter født 1980)

**Angela Tramaine Williams** (født 30. januar 1980 i Bellflower, California) er en amerikansk friidrettsutøver (sprinter). 

Williams gjennombrudd kom i 1998, da hun tok sølv på 100 meter i junior-VM. Hun tok sin første mesterskapsmedalje i seniorsammenheng ved innendørs-Vm 2001, der hun tok sølv på 60 meter. Samme år deltok hun i utendørs-VM, der hun ble utslått i semifinalen på 100 meter. 

I 2003 tok hun en ny sølvmedalje på 60 meter i innendørs-VM i Birmingham. Utendørs deltok hun i forsøkene for det amerikanske stafettlaget på 4 x 100 meter i VM 2003 i Paris. Laget tok senere sølv. Hun var også med på det amerikanske stafettlaget som konkurrerte i OL 2004, men som brøt i finalen.

I 2008 vant Williams gull på 60 meter i innendørs-VM i Valencia. Hun deltok også på det amerikanske laget på 4 x 100 meter stafett i OL 2008 i Beijing. Der skjedde det samme som fire år tidligere, laget ble diskvalifisert i semifinalen.

## Referanser


## Eksterne lenker
*
Jan Brzák-Felix

**Jan Brzák-Felix** (1912–1988) var en tsjekkisk padler som deltok i de olympiske leker 1936 i Berlin, 1948 i London og 1952 i Helsingfors.

Brzák-Felix ble olympisk mester i padling under Sommer-OL 1936 i Berlin. Sammen med Vladimír Syrovátka vant han C-2 1000 meter foran Joseph Kampfl og Alois Edletitsch fra Østerrike.

Fire år senere, under Sommer-OL 1948 i London, vant han en ny gullmedalje i C-2 1000 meter, sammen med Bohumil Kudrna.

## OL-medaljer
* 1936  Berlin &ndash;  **Gull** i padling, C-2 1000 meter, menn  Tsjekkoslovakia
* 1948  London &ndash;  **Gull** i padling, C-2 1000 meter, menn  Tsjekkoslovakia
* 1952  Helsingfors &ndash;  Sølv i padling, C-2 1000 meter, menn  Tsjekkoslovakia

## Referanser


## Eksterne lenker
*
Kurpsai-demningen

**Kurpsai-demningen**, også kjent som ***Kürp-Say***, er en demning med et vannkraftverk i den sterkt utbygde Naryn-elva i Kirgisistan i Sentra-Asia. Installert kapasitet i kraftverket er om lag 808 MW. Anlegget sto ferdig i 1976 og er knyttet til Toktogul-demningen.

Demningen er 113 meter høy og skaper et 12&nbsp;km² stort reservoar. Årsproduksjonen er i gjennomsnitt 2,63 TWh.

## Eksterne lenker
* 
* Energo Kirgistan – beskrivelse av kraftverket, besøkt 29. januar 2010.
Villarino vannkraftverk

**Villarino I vannkraftverk** er et undergrunns vannkraftverk i provinsen Salamanca, vestre Spania. Kraftverket ligger i nedslagsfeltet til elva Duero, nær landsbyen Villarino nær Salamanca, ikke langt fra grensen til Portugal. Det får vann fra Almendra-demningen.

Installert kapasitet i kraftverket er om lag 810 MW, fordelt på 6 reversible turbiner. Dette er et såkalt pumpekraftverk som nytter vannkraft fra to vannreservoarer i ulik høyde, hvor vann fra nedre reservoar kan pumpes tilbake opp i øvre reservoar i perioder med lavere etterspørsel etter elektrisk kraft.

Kraftverket må ikke forveksles med et kraftverk med samme navn i Argentina.

## Referanser


## Eksterne lenker
* Unican – «A Monitoring and Protection System for Hydro Turbine and Generator sets», beskrivelse av implementering i Villarino-kraftverket.
Aldeadávila-demningen

**Aldeadávila-demningen** er en demning med et vannkraftverk i elva Douro, på grensen mellom Portugal (Bragança) og Spania (Salamanca). Den stod ferdig i 1962, utbygd av Spania. Installert kapasitet i kraftverket er om lag 810 MW. I tillegg er 422 MW kapasitet installert som pumpekraftverk med 2 x 211 MW reversible turbiner. Det maksimale kraftutbyttet er nærmere 1.200 MW utbygget over to faser, fordelt på totalt 8 francisturbiner.

Utbyggingsfasene er:
* *Aldeadavila I* (1956–62): Seks turbiner med 718 – 810 MW effekt.
* *Aldeadavila II* (1987): To reversible turbiner med pumpekapasitet og 422 – 433 MW effekt.

Fram til Alcantara-demningen ble bygget i 1969, var Aldeadavila I det kraftigste vannkraftverket i Europa.

Demningen er en 140 meter høy og 250 meter lang gravitasjons-/buedam. Fasaden er nesten helt vertikal, med betydelig helning innover i vannmagasinet. Lendet demningen er plassert i er kupert og bratt med solid granitt, med et tilsvarende relativt lite men stabilt vannmagasin. Det oppdemmede *[[Aldeadávila-reservoaret]]* er på 3,64 km² (364 hektar), og kan magasinere opp vannmasser på inntil 56,6 millioner m³.

Operatør er det spanske energiselskapet Iberdrola SA.

Scener til filmen *[[Doktor Zhivago (film)|Doktor Zhivago]]* av David Lean ble tatt opp ved og inne i demningen.

## Se også
* Liste over verdens største vannkraftverk

## Eksterne lenker
* 
* Aldedavila - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Krigerne fra Atlantis

***Krigerne fra Atlantis*** (originaltittel: *Warlords of Atlantis*) er en britisk fantasy-, science fiction- og eventyrfilm fra 1978 regissert av Kevin Connor. Hovedrollene spilles av Doug McClure, Peter Gilmore, Shane Rimmer og Lea Brodie. Filmen tar utgangspunkt i sagnet om Atlantis.

Filmen er også delvis kjent under den engelske tittelen *Warlords of the Deep*.

## Handling
Handlingen er lagt til slutten av 1800-tallet. Professor Aitken, hans sønn Charles og Greg Collinson er på jakt etter den sangnomsuste verdenen Atlantis. Midt under ekspedisjonen blir de forrådt av mannskapet om bord. Senere blir dykkerklokken deres ødelagt, men riktig kritisk blir da et sjømonster angriper skipet og trekker det ned til bunnen. Der nede blir de mottatt av innbyggerne av det tapte kontinent. Innbyggerne viser seg å være en høyt utviklet rase som akter å holde besetningen som slaver. Planene til denne sivilisasjonen er å skaffe seg herredømme over resten av verden og å skape en nazi-stat.

## I rollene

## Se også
* *[[Landet tiden glemte]]* (1975)
* *[[At the Earth's Core]]* (1976)
* *[[Vulkanøyas hemmelighet]]* (1977)

## Referanser


## Eksterne lenker
*
Chute-des-Passes-demningen

**Chute-des-Passes-demningen** er en demning med et undergunns vannkraftverk i elven Péribonka i Québec i Canada, som ligger med reservoarspeilet 399 moh. Installert kapasitet i kraftverket er om lag 750 – 854 MW. Demningen demmer opp reservoaret Lac Margane, hvor det også er en større sjøflyplass.

Kraftverket stod ferdig i 1959, og utnytter et fall (hydraulic head) på 143 – 195 meter. Operatør og eier er metallelskapet Rio Tinto Alcan, og anlegget støtter aluminiumsindustrien i området.

Rundt Saint-Jean-innsjøen (Lac Saint-Jean), som får tilsig fra Péribonka og gir tilsig videre til Saguenay, ligger følgende demninger med hvert sitt tilhørende vannkraftverk, regnet ovenfra og nedover vassdraget:
;Péribonka
*Chute-des-Passes-demningen (1959) – 750 MW
*Chute-du-Diable vannkraftverk (1952) – 224 MW
*Chute-à-la-Savane vannkraftverk (1953) – 245 MW
;Saguenay
*Isle-Maligne vannkraftverk (1926) – 448 MW
*Chute-à-Caron vannkraftverk (1931) – 222 MW
*Shipshaw-demningen (1963) – 896 MW

## Eksterne lenker
* The regulation of Lac Saint-Jean – Rio Tinto Alcan brosjyre (PDF).
David Fiegen

**David Fiegen** (født 3. september 1984 i Esch-sur-Alzette) er en friidrettsutøver fra Luxembourg som konkurrerer i mellomdistanseløp.

Fiegens gjennombrudd kom da han i 2002 tok bronse på 800 meter i junior-VM. Som senior deltok han i OL 2004 i Athen, der han ble utslått i forsøkene. Under EM 2006 i Göteborg ble han Luxembourgs første medaljør noensinne da han tok sølv på 800 meter med tiden 1.46,59.

## Personlige rekorder
* 800 meter – 1.44,81
* 1000 meter – 2.17,51
* 1500 meter – 3.39,98

## Referanser


## Eksterne lenker
*
Bohumil Kudrna

**Bohumil Kudrna** (1920–1991)  var en tsjekkisk padler som deltok i de olympiske leker 1948 i London og 1952 i Helsingfors.

Kudrna ble olympisk mester i padling under Sommer-OL 1948 i London. Sammen med Jan Brzák-Felix vant han C-2 1000 meter foran Stephen Lysak og Stephan Macknowski fra USA.

Fire år senere, under Sommer-OL 1952 i Helsingfors, vant de en ny medalje i C-2 1000 meter. De kom på andreplass bak danskene Bent Rasch og Finn Haunstoft.

## OL-medaljer
* 1948  London &ndash;  **Gull** i padling, C-2 1000 meter, menn  Tsjekkoslovakia
* 1952  Helsingfors &ndash;  Sølv i padling, C-2 1000 meter, menn  Tsjekkoslovakia

## Referanser


## Eksterne lenker
*
Andrae Williams

**Andrae Williams** (født 12. juli 1983) er en friidrettsutøver fra Bahamas som konkurrerer på 400 meter.

Williams deltok i VM 2005 i Helsingfors der han ble utslått i kvalifiseringen. I samme mesterskap tok han sølv på 4 x 400 meter stafett. I VM 2007 i Osaka tok han på nytt sølv på stafetten. I samme mesterskap ble han utslått i semifinalen på 400 meter etter å ha blitt nummer fem i sitt heat.

Williams løp også for Bahamas' stafettlag under OL 2008, der det nok en gang ble sølvmedaljer.

## Personlige rekorder

* 400 meter – 44,90

## Referanser


## Eksterne lenker
*
Foksen

** Foksen ** er en ås nord i Indre Østfold kommune i Østfold. Den har en høyde på 299 meter over havet og er det tolvte høyeste punktet i Østfold av åsene med primærfaktor på minst 50 meter.

## Se også
* Fjell i Østfold

## Referanser
Stephen Lysak

**Steven Lysak** (1912–2002) var en amerikansk padler som deltok i de olympiske leker 1948 i London.

Lysak ble olympisk mester i padling under Sommer-OL 1948 i London. Sammen med Stephan Macknowski vant han C-2  meter foran Václav Havel og Jiří Pecka fra Tsjekkoslovakia. På C-2 1000 meter kom de på andreplass bak  tsjekkoslovakiske Bohumil Kudrna og Jan Brzák-Felix.

## OL-medaljer
* 1948  London &ndash;  **Gull** i padling, C-2  meter, menn  USA
* 1948  London &ndash;  Sølv i padling, C-2 1000 meter, menn  USA

## Referanser


## Eksterne lenker
*
Gigantophis garstini

***Gigantophis garstini*** var en svært stor slange med en kroppslengde på 8,2&ndash;9,4&nbsp;m, og en total lengde på 9,3&ndash;10,7&nbsp;m. Den ble tidligere ofte regnet som den største slangen som noengang har levd, men *[[Titanoboa]]* har nå slått rekorden.

Arten er kjent fra fossiler funnet i Al Fayyum og andre steder i Egypt og Libya. Den tilhørte madtsoiidene, en avvikende gruppe slanger, som bare er fjernt beslektet med de nålevende artene. I de samme lagene er det funnet rester etter ulike typer pattedyr, for eksempel klovdyr, klippegrevlinger, og det basale elefantdyret *[[Moeritherium]]*. En tror at *Gigantophis* jaktet på dem.

## Referanser



## Eksterne lenker
* 
* Tetrapod Zoology – Stupidly large snakes, the story so far
Svenska Akademiens teaterpris

I forbindelse med Kungliga Dramatiska Teaterns 175-årsjubileum i 1963 ble **[[Svenska Akademien|Svenska Akademiens teaterpris]]** innstiftet. Den svenske prisen blir utdelt som en belønning til sceneartister, regissører og dramatiske forfattere. Prisen er på SEK 50 000 kroner.

## Prisvinnere (utvalg)

## Eksterne lenker
* Svenska Akademiens teaterpris
Xianglong zhaoi

***Xianglong zhaoi*** var en øgle som levde i Kina i tidlig kritt. Den kunne glidefly som de nålevende flygeagamene (*Draco*), men er ingen nær slektning.

Arten er bare kjent fra et eksemplar som ble funnet i den kinesiske provinsen Liaoning. Eksemplaret var antakelig ikke utvokst da det dødde. Totallengden er 155&nbsp;mm, med en 95&nbsp;mm lang hale. Tennene er akrodonte, og de nærmeste nålevende slektningene er kameleoner og agamer.

Fossilet har bevart en flygehud som ble spent ut ved hjelp av ribbeina. En tilsvarende flygehud er blitt utviklet to andre ganger hos krypdyr: én gang hos arter i gruppen Eolacertilia i trias og én gang hos flygeagamene. Flygeegenskapene hos *Xianglong* har antakelig vært bedre enn hos de to andre gruppene, og det er ikke utenkelig at arten kunne manøvrere like godt som nålevende spurvefugler. Eksemplaret hadde lange klør, som sikkert ble brukt til å klatre i trær.

## Eksterne lenker
* 
* Pi-Peng Li, Ke-Qin Gao, Lian-Hai Hou & Xing Xu (2007) A gliding lizard from the Early Cretaceous of China *Proceedings of the National Academy of Sciences*, Vol. 104, No. 13, pp.&nbsp;5507&ndash;5509
* Fox News - Ancient Lizard Glided on Stretched Ribs
Karen Hoff

**Karen Hoff** (født 29. mai 1921, død 29. februar 2000) var en dansk padler som deltok i de olympiske leker 1948 i London.

Hoff ble olympisk mester i padling under Sommer-OL 1948 i London. Hun vant K-1 500 meter foran nederlandske Lida van der Anker-Doedens og Fritzi Schwingl fra Østerrike.

## OL-medaljer
* 1948  London -  Gull i padling, K-1 500 meter, kvinner

## Eksterne lenker
*
Sima Samar

**Sima Samar** (født 4. februar 1957 i Jaghoori, Ghazni i Afghanistan) er ordfører for Afghanistan Independent Human Rights Commission (AIHRC), og har siden 2005 vært FNs spesialreporter for menneskerettighetssituasjonen i Sudan. Hun har fått en rekke ulike priser for sitt arbeide for menneskerettigheter og kvinners rettigheter rundt om i verden.

Samar har fungert som en av de ledende røstene i Afghanistan for kvinners rettigheter. Hun ble utdannet innen medisin ved Universitetet i Kabul, som den første hazar-kvinnen som gjorde så, og grunnla det første kvinnesykehuset i Afghanistan i 1987. Hun flyktet, sammen sønnen sin, fra Afghanistan til Pakistan i 1984, da hennes mann forsvant under den sovjetiske okkupasjonen, og fortsatte kvinnekampen i eksil. Hun var med på å grunnlegge og drive sykehus, helseklinikker og pikeskoler, både under det sovjetiskdominerte styret, under Taliban og etter Talibans fall.

I 2002 vendte hun tilbake til landet for å kunne påta seg stilling som visepresident og kvinneminister i Afghanistans interim-administrasjonen ledet av Hamid Karzai. Hun ble truet til å trekke seg på grunn av dødstrusler og trakassering etter at hun hadde stilt spørsmål om konservative lover innen islam.

Samar ble i 2012 tildelt Right Livelihood Award.

## Referanser


## Eksterne lenker
* 
* - Vi har det mye bedre nå, Dagsavisen 8.april 2013
NOAA-korpset

**NOAA-korpset** (engelsk: *NOAA Commissioned Corps*) er et paramilitært offiserkorps i National Oceanic and Atmospheric Administration (NOAA). Korpset består av omkring 300 offiserer som betjener NOAAs skip, fly og helikoptre, og tjenestegjør i vitenskapelige og administrative stillinger. Korpset ledes av en direktør med viseadmirals grad.

Presidenten kan, når presidentens vurderer at det forefinnes en tilstrekkelig nasjonal nødstilfelle, overføre fartøyer, utstyr, stasjoner og tjenestemenn ved NOAA til tjeneste og jurisdiksjon i en forsvarsgrein som presidenten anser for å være i beste interesse av landet.
## Grader og distinksjoner

## Eksterne lenker
*
French Connection

**French Connection** kan vise til:

**[[Brennpunkt New York]]* (orig. tittel *The French Connection*) – en amerikansk film fra 1971
*French Connection (klesmerke) – et britisk klesmerke
Illusion Suite

**Illusion Suite** er et progressiv metal-band fra Oslo.

Bandet ble startet i 2003 av gitarist Øyvind Larsen og trommeslager Roger Bjørge. I 2009 kom debutalbumet *[[Final Hour]]*, som ble mikset og mastret i Basement Studios i Tyskland. I 2010 opptrådte de på ProgPower USA i Atlanta USA.

## Diskografi
*2004: *Demo One* (4-spors demo) 	
*2005: *The Adventures of Arcan* (5-spors selvutgitt EP) 	
*2009: *[[Final Hour]]* (Limb Music/Tuba Records)
*2013: *The Iron Cemetery* (Power Prog)

## Medlemmer
;Nåværende
*Bill Makatowicz – vokal 
*Kim "Jacobsen" Silseth – gitar
*Roger Bjørge – trommer 
*Dag Erik Johnsen – bassgitar

;Tidligere
*Øyvind Larsen – gitar
*Ketil Ronold – keyboard

## Eksterne lenker
*
Caroní

**Caroni** er Venezuelas nest største elv, og en av landets lengste. Den er 952&nbsp;km lang, fra kildene ved tepuien Kuquenan, nær grensen til Brasil, til samløpet med Orinoco.

Den heter *Kuquenan* på de første 182&nbsp;km fra kilden til samløpet med *Yuruani*, og *Caroni* over de resterende 770&nbsp;km til den møter Orinoco. Caroni er Orinocos største sideelv, og de møtes i delstaten Bolívar. 

## Kraftverk
Caroní-elva er en av verdens mest regulerte elver, med en utbygd effekt på nærmere 20&nbsp;000&nbsp;MW. De viktigste vannkraftverkene, som også er landets største, er:

* Guri-demningen (1978) – 10 300 MW
* Macagua-demningen (2002) – 3 154 MW
* Caruachi-demningen (2006) – 2 160 MW
* Tocoma-demningen (2004–2014) – 2 160 MW

## Eksterne lenker
*
Fritzi Schwingl

**Friederike «Fritzi» Schwingl** (født 28. juli 1921, død 9. juli 2016) var en østerriksk padler som deltok i de olympiske leker 1948 i London.

Schwingl vant en olympisk bronsemedalje i padling under Sommer-OL 1948 i London. Hun kom på tredjeplass i K-1 500 meter for kvinner bak danske Karen Hoff og  Lida van der Anker-Doedens fra Nederland.

## OL-medaljer
* 1948  London -  Bronse i padling, K-1 500 meter, kvinner

## Referanser


## Eksterne lenker
*
Lida van der Anker-Doedens

**Alida «Lida» van der Anker-Doedens** (født 28. juli 1922, død 1. april 2014) var en nederlandsk padler som deltok i de olympiske leker 1948 i London.

Anker-Doedens vant en olympisk sølvmedalje i padling under Sommer-OL 1948 i London. Hun kom på andreplass i K-1 500 meter for kvinner bak danske Karen Hoff. Fritzi Schwingl fra Østerrike ble nummer tre.

## OL-medaljer
* 1948  London -  Sølv i padling, K-1 500 meter, kvinner

## Eksterne lenker
*
Final Hour

***Final Hour*** er debutalbumet til det norske progressiv metal-bandet Illusion Suite.

Musikkalbumet ble utgitt 7. august 2009, og ble mikset og mastret i Basement Studios i Tyskland.

## Sporliste
# «The Wire» 5:51	
# «Scarlet Skies» 4:22	
# «The Devil in Your Heart» 4:59
# «Once We Were Here» 5:20
# «A Moment to Remember» 7:58
# «The Passage» 4:14	
# «Pandora's Box» 1:30	
# «The Adventures of Arcan» 15:11	
# «A Ghost from the Past» 3:29

## Eksterne lenker
*
Dala lufthavn

**Dala lufthavn** (svensk:*Dala Airport*) (IATA: **BLE**, ICAO: **ESSD**) også kjent som **Borlänge lufthavn**, er en regionallufthavn i Borlänge kommune i Sverige og er Falu kommuns og Borlänge kommuns felles flyplass samt Landstinget Dalarnas syketransportflyplass for Falu lasarett. Flyplassen ligger i utkanten av bydelen Romme i Borlänge som før 1971 tilhørte bydelen Stora Tuna landskommun. Direktflyg har sin operative base på lufthavnen.

## Dala Airport i 2010
Flyplassen Dala lufthavn er unik i flere henseelser. Det er for eksempel den eneste flyplassen i Sverige som har direkte flytrafikk til Stockholm, Göteborg og Malmö.

Antall passasjerer har minsket kraftig de senere årene, fra 1990 med 210 073 passasjerer, til 2008 med 36 620 stykker. Antallet reisende til utlandet har økt siden år 2000. 
Reduksjonen kommer av en bedret jernbaneforbindelse med Stockholm og Stockholm/Arlanda etter ombyggingen av Dalabanan

Dala lufthavn er opprinnelig bygd som en militær flyplass med 3 landingsbaner og har vært reserveflyplass for det svenske luftforsvaret fram til år 2005. 

## Referanser
Churchill (elv i Labrador)

**Churchill** er en elv i Newfoundland og Labrador, Canada. Den renner østover fra Smallwood-reservoaret til Atlanterhavet via tidevannssjøen Lake Melville. Elven er  lang og har et nedbørsområde på . Den het **Hamilton River** inntil 1965.

Churchill Falls er et av verdens største vannkraftverk, med en kapasitet på . Sammen med andre, mindre vannkraftverk produserer elven totalt . Kraftverket i Twin Falls ble stengt i 1974, og vannet ble i stedet ledet over til Smallwood-reservoaret med Churchill Falls-kraftverket.

Elven ble kalt *Mishtashipu* av urbefolkningen Innu, noe som ble oversatt til *Grand river* (*la Grande rivière*) av nybyggerne. Den ble i 1821 navngitt *Hamilton river* etter guvernør Sir Charles Hamilton, som var guvernør i Newfoundland 1818-1825.

I 1965 ble den av Newfoundlands førsteminister Joey Smallwood, uten noen form for høring, gitt nytt navn til ære for Winston Churchill.

## Eksterne lenker
* Canadian Council for Geographic Education 
* thecanadianencyclopedia.com
Rio Grande (elv i Argentina)

**Grande** er en elv i Mendoza-provinsen i Argentina. Den oppstår ved samløpet av elvene Cobre og Tordillo i Andes, nær grensen til Chile, og munner ut i Colorado på grensen til Neuquén-provinsen. Det er den største elven i Mendozaprovinsen.

## Eksterne lenker
* Works in southern Mendoza – Trasvase Río Grande (på spansk)
Alea iacta est

**Alea iacta est** (latin: «terningen er kastet») Ifølge tradisjonen skal dette ha vært uttalt av Julius Cæsar da han krysset grenseelven Rubicon i 49 f.Kr. og borgerkrigen var et faktum.

Uttrykket stammer fra Suetons Cæsar-biografi kapittel 32.

Der verserte etterhvert flere gjengivelser av uttrykket: *Iacta alea est, Jacta alea esto, Alea iacta est, Alea jacta est, Jacta alea esto Rubiconem transivimus.*

Betydningen er i overført betydning at *den endelige avgjørelse er truffet*. 

Ifølge historikeren Plutark siterte Cæsar den greske komedieskriver Menander, med ordene *Ἀνερρίφθω κύβος* (*anerriptho kybos*).

Cæsar, som var prokonsul i Gallia, hadde ikke rett til å overskride provinsens grense mot (det daværende) Italia. Men i år 49 f.Kr. bestemte han seg for å gjøre det: Han gikk med sine styrker over Rubicon, grenseelven mellom Gallia Cisalpina og Italia, og skal da ha ytret ordene. Uttrykket henspiller på at man denne tid hadde et terningspill som kunne spilles med både én og flere terninger, og talemåten i dagligtale kan ha vært brukt i forbindelse med dette spill - slik at det Cæsar gjorde, var å bruke det i overført betydning.

## Elverhøj
I det danske skuespill *[[Elverhøj (skuespill)|Elverhøj]]* av Johan Ludvig Heiberg (fra 1828) lar denne kong Christian IV gå over Tryggevælde Å, hvorved han overskrider grensen til Stevns Herred, hvor *Elverkongen* ifølge folketroen har sitt rike og ikke tåler andre konger. Derfor sier kongen: *Vel er jeg ikke Cæsar, og disse bølger ikke Rubicon, men dog jeg siger: Jacta est alea*.

## Se også

* Terningen er kastet

## Referanser
Roberto Bolaño

**Roberto Bolaño Ávalos** (født 28. april 1953 i Santiago, Chile, død 15. juli 2003 i Barcelona, Spania) var en chilensk forfatter.

Hans siste verk ble den 1100-sidige romanen *2666*, som han avsluttet like før han døde. 

## På norsk
* *2666* oversatt fra spansk av Kristina Solum. 2015 – 943 s. ISBN 978-82-023-9546-9  Originaltittel: *2666*  
* *Ville detektiver* oversatt fra spansk av Kristina Solum. 2009 – 639 s. ISBN 978-82-560-1597-9  Originaltittel: *Los detectives salvajes*  
* *De romantiske hundene* gjendiktet fra spansk av Jan Jakob Tønseth og Kristina Solum. 2008 ISBN 978-82-560-1546-7  Originaltittel: *Los perros románticos*. 
* *Chilensk nokturne*  oversatt av Christian Rugstad. 2007 ISBN 978-82-560-1529-0 Originaltittel: *Nocturno de Chile*.

## Referanser


## Eksterne lenker
* 
*
Wu Jiang (elv)

**Wu Jiang**, eller **Wujiang**, (kinesisk: 乌江), er en elv i Kina, og en av de største sideelvene til Yangtze. 

Den har sine kilder ved Weining, vest i Guizhou-provinsen, og renner ca. 1&nbsp;530 km øst og nordover til den møter Yangtze ved Fuling.

Elven renner gjennom et røft landskap, og har 15 større sideelver; de fleste av dem har blitt utnyttet til vannkraftverk. Elvas nedbørsfelt er på 80&nbsp;000 km², noe som tilsvarer 1/120 av Kinas landareal. Siden 1950 har elveutbedringstiltak gjort elvens nederste 500 km farbare for båttrafikk.

Elven utgjør de 40 km av «den andre kløften» av de tre kløfter som nå er neddemt av De tre kløfters demning.

## Referanser


## Eksterne lenker
*
Ali Ezzine

**Ali Ezzine** (arabisk: علي الزين, født 3. september 1978) er en marokkansk tidligere friidrettsutøver (hinderløper).

Ezzine begynte karrieren som terrengløper, men debuterte som hinderløper i VM 1999 der han ble nummer tre på tiden 8.12,73. Han var også med i OL 2000 i Sydney, der han tok bronse på tiden 8.22,16.

Han rykket én plass opp i VM 2001 i Edmonton, der han tok sølv etter Reuben Kosgei, denne gang på tiden 8.16,21. Også i VM 2003 var han i finalen, men denne gang endte han nede på 10.-plass. Hans siste store mesterskapsfinale var i OL 2004, der han ble nummer åtte.

## Personlig rekord
* 3000 meter hinder – 8.03,57

## Referanser


## Eksterne lenker
*
Andrew Rock

**Andrew Rock** (født 23. januar 1982) er en amerikansk friidrettsutøver (sprinter).

Rock var med på det amerikanske laget på 4 x 400 meter stafett, som tok gull under OL i Athen 2004. Han var også med på laget som tok gull i VM året etter i Helsingfors. Individuelt har han en sølvmedalje på 400 meter fra VM 2005 i Helsingfors.

## Personlige rekorder
* 200 meter – 20,84
* 400 meter – 44,35

## Referanser


## Eksterne lenker
*